CELEX: 32005R1294
Language: sl
Date: 2005-08-05 00:00:00
Title: Uredba Komisije (ES) št. 1294/2005 z dne 5. avgusta 2005 o spremembi Priloge I k Uredbi Sveta (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil

6.8.2005   
            
            
               SL
            
            
               Uradni list Evropske unije
            
            
               L 205/16
            
         
      UREDBA KOMISIJE (ES) št. 1294/2005
   z dne 5. avgusta 2005
   o spremembi Priloge I k Uredbi Sveta (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil in zlasti druge alinee člena 13 Uredbe (1) in zlasti druge alinee člena 13 Uredbe,
   ob upoštevanju naslednjega:
   
               (1)
            
            
               V skladu z načeli ekološke pridelave na ravni kmetije iz Priloge I k Uredbi (EGS) št. 2092/91 je treba živino krmiti z ekološko pridelano krmo. V prehodnem obdobju, ki se izteče 24. avgusta, je kmetom dovoljeno uporabljati omejeno količino konvencionalne krme, kadar lahko dokažejo, da ekološka krma ni na voljo.
            
         
               (2)
            
            
               Videti je, da v Skupnosti po 24. avgustu 2005 ne bo zadostnih količin ekoloških krmil za zadovoljitev povpraševanja, zlasti kar zadeva krmila, bogata z beljakovinami, ki so potrebna za vzdrževanje pridelave za neprežvekovalce in v manjšem obsegu za prežvekovalce.
            
         
               (3)
            
            
               Zato je treba zagotoviti podaljšanje prehodnega obdobja, v katerem se lahko dovoli uporaba konvencionalne krme.
            
         
               (4)
            
            
               Uredbo (EGS) št. 2092/91 je zato treba ustrezno spremeniti.
            
         
               (5)
            
            
               Ob upoštevanju nujnosti ukrepa zaradi določbe o uporabi konvencionalne krme, ki preneha veljati 24. avgusta 2005, bi morala ta uredba začeti veljati dan po objavi v Uradnem listu Evropske unije.
            
         
               (6)
            
            
               Ukrepi, predvideni s to uredbo, so v skladu z mnenjem odbora, ustanovljenega s členom 14 Uredbe (EGS) št. 2092/91 –
            
         SPREJELA NASLEDNJO UREDBO:
   Člen 1
   Priloga I k Uredbi (EGS) št. 2092/91 se spremeni v skladu s Prilogo k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   Velja od 25. avgusta 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. avgusta 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 198, 22.7.1991, str. 1. Uredba, kakor je bila nazadnje spremenjena z Uredbo Komisije (ES) št. 2254/2004 (UL L 385, 29.12.2004, str. 20).
   
      PRILOGA
      Del B Priloge I k Uredbi (EGS) št. 2092/91 se spremeni:
      Točka 4.8 se nadomesti z naslednjim:
      „Z odstopanjem od odstavka 4.2 je dovoljena uporaba omejenega deleža konvencionalne krme kmetijskega izvora, kadar kmet lahko zadostno dokaže kontrolnemu organu ali organu države članice, da ne more dobiti krme iz izključno ekološke proizvodnje.
      Najvišji odstotek dovoljene konvencionalne krme za obdobje 12 mesecev je:
      
                  (a)
               
               
                  za rastlinojedce: 5 % v obdobju od 25. avgusta 2005 do 31. decembra 2007;
               
            
                  (b)
               
               
                  za druge vrste:
                  
                              —
                           
                           
                              15 % v obdobju od 25. avgusta 2005 do 31. decembra 2007,
                           
                        
                              —
                           
                           
                              10 % v obdobju od 1. januarja 2008 do 31. decembra 2009,
                           
                        
                              —
                           
                           
                              5 % v obdobju od 1. januarja 2010 do 31. decembra 2011.
                           
                        
            Te vrednosti se izračunajo letno kot odstotek suhe snovi v krmi kmetijskega izvora. Najvišji dovoljeni odstotek konvencionalne krme v dnevnem obroku, razen v tistem obdobju, kadar vsako leto poteka sezonska selitev živali, mora biti 25 %, izračunan kot odstotek suhe snovi.“